9.  การจัดการ

-   โครงสร้างการจัดการ

-   คณะกรรมการบริษัท

  คณะกรรมการมีจำนวน 9 คน
  ประกอบด้วยผู้ทรงคุณวุฒิที่มีความรู้ความสามารถและประสบการณ์ที่เป็นประโยชน์ต่อบริษัท
  ดังรายชื่อต่อไปนี้

1. นายณรงค์ เตชะไชยวงศ์ ประธานกรรมการ

2. นายสุเทพ ด่านศิริวิโรจน์ กรรมการ

3. นายดำริห์ เอมมาโนชญ์ กรรมการ

4. นายยรรยง สนธิมาศ กรรมการ

5. นายอภิชัย อนุกูลอำไพ กรรมการ

6. นายสมนึก ไหลเวชพิทยา * กรรมการ

7. นางสมใจ วิริยะบัณฑิตกุล * กรรมการ

8. นายมารุต สิมะเสถียร * กรรมการ

9. นายสุมิตร จารุเกศนันท์ กรรมการ

ในปี 2550 คณะกรรมการบริษัทได้ประชุมรวมทั้งสิ้น 4 ครั้ง

-   กรรมการที่เป็นกรรมการอิสระและกรรมการตรวจสอบ

  อำนาจและหน้าที่ของคณะกรรมการบริษัท

1.  กำหนดนโยบายและดูแลการดำเนินงานของบริษัท ให้เป็นไปตามกฎหมายวัตถุประสงค์
    ข้อบังคับของกรรมการบริษัท ตลอดจนมติที่ประชุมผู้ถือหุ้นที่ชอบด้วยกฎหมาย

2.  พิจารณา อนุมัติและเห็นชอบตามที่คณะกรรมการบริหาร
    คณะกรรมการตรวจสอบและ/หรือคณะกรรมการอื่นๆ เสนอ

3.  ควบคุมกำกับดูแลการบริหารและจัดการของคณะกรรมการบริหาร
    ให้เป็นไปตามนโยบายที่ได้รับมอบหมาย

4.  แต่งตั้งกรรมการบริหารกรรมการตรวจสอบและ/หรือกรรมการอื่นๆ
    เมื่อจำเป็นในการดูแลจัดการเฉพาะกิจเพื่อประโยชน์ของบริษัท

5.  มอบหมายให้กรรมการคนหนึ่งหรือหลายคนปฏิบัติการอย่างใดอย่างหนึ่งแทน คณะ

  กรรมการ

6.  พิจารณากำหนดและแก้ไขเปลี่ยนแปลงกรรมการผู้มีอำนาจลงนามผูกพันบริษัท

7.  พิจารณาค่าตอบแทนกรรมการภายใต้กรอบที่ได้รับอนุมัติจากผู้ถือหุ้น

8.  กำกับดูแลและพัฒนาระบบการบริหารความเสี่ยง
    รวมทั้งการกำกับดูแลและพัฒนาบรรษัทภิบาลของบริษัท

9.  อุทิศตนและเวลาเพื่อบริษัทโดยไม่แสวงหาผลประโยชน์แก่ตนเองหรือผู้หนึ่งผู้ใดและ
    ไม่ดำเนินการใดๆ ที่เป็นการขัดแย้งหรือแข่งขันกับผลประโยชน์ของบริษัท

  10. ปฏิบัติตามหลักบรรษัทภิบาลและข้อพึงปฏิบัติที่ดีสำหรับกรรมการบริษัทจดทะเบียน
  ตามแนวทางของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์

  11. ดูแลผลประโยชน์ของผู้ถือหุ้นทั้งรายใหญ่และรายย่อยตามสิทธิอย่างเป็นธรรม

  การเข้ารับการอบรมของคณะกรรมการกับสมาคมส่งเสริมสถาบันกรรมการบริษัทไทย (IOD) ดังนี้

รายชื่อ หลักสูตร

1. นายณรงค์ เตชะไชยวงศ์ Director Accreditation Program (DAP)

2.  นายสุเทพ ด่านศิริวิโรจน์ Director Accreditation Program (DAP)

  Director Certification Director (DCP)

3.  นายดำริห์ เอมมาโนชญ์ Director Accreditation Program (DAP)

  Director Certification Director (DCP)

  Finance for Non-Finance Director (FN)

4.  นายยรรยง สนธิมาศ Director Accreditation Program (DAP) Audit Committee
    Program (ACP)

  Finance for Non-Finance Director (FN)

5.  นายอภิชัย อนุกูลอำไพ Director Accreditation Program (DAP)

  Director Certification Director (DCP)

6.  นายสมนึก ไหลเวชพิทยา Director Certification Program (DAP)

  Audit Committee Program (ACP)

7.  นางสมใจ วิริยะบัณฑิตกุล Director Accreditation Program (DAP)

8.  นายมารุต สิมะเสถียร Director Accreditation Program (DAP)

9.  นายสุมิตร จารุเกศนันท์ Director Accreditation Program (DAP)

-   คณะกรรมการชุดย่อย

  คณะกรรมการบริษัทได้แต่งตั้งกรรมการที่มีความรู้ความชำนาญที่เหมาะสม
  เป็นคณะกรรมการชุดย่อย
  มีหน้าที่เฉพาะในการศึกษาและกลั่นกรองเรื่องสำคัญที่ต้องการการดูแลอย่างใกล้ชิด
  เพื่อเสนอความเห็นต่อคณะกรรมการบริษัท คณะกรรมการชุดย่อยของบริษัท
  ประกอบด้วยคณะกรรมการตรวจสอบ , คณะกรรมการบริหารและคณะกรรมการบริหารความเสี่ยง
  เช่น

 คณะกรรมการอิสระ/ตรวจสอบ 

  คณะกรรมการบริษัทได้อนุมัติจัดตั้งคณะกรรมการอิสระ/ตรวจสอบ เมื่อวันที่ 5 สิงหาคม 2548
  มีวาระการดำรงตำแหน่งคราวละ 3 ปี ประกอบด้วยกรรมการที่เป็นอิสระไม่น้อยกว่า 3 คน
  ปัจจุบันมีจำนวน 3 คนและกรรมการ อย่างน้อย 1 คน มีความรู้ความเข้าใจ
  หรือมีประสบการณ์ด้านบัญชีหรือการเงิน ดังรายชื่อต่อไปนี้

  1. นายมารุต สิมะเสถียร ประธานกรรมการอิสระ/ตรวจสอบ

2. นายสมนึก ไหลเวชพิทยา กรรมการอิสระ/ตรวจสอบ

3. นางสมใจ วิริยะบัณฑิตกุล กรรมการอิสระ/ตรวจสอบ

  ในปี 2550 คณะกรรมการอิสระ/ตรวจสอบมีการประชุม ได้ประชุมทั้งสิ้น 4 ครั้ง

คำนิยามกรรมการอิสระ กรรมการอิสระจะต้องไม่มีธุรกิจหรือการงานที่เกี่ยวข้องกับบริษัทอัน

อาจมีผลกระทบต่อการตัดสินใจโดยอิสระของตน โดยจะยึดถือตามหลักเกณฑ์ข้อกำหนดของ

สำนักงานคณะกรรมการกำกับหลักทรัพย์และตลาดหลักทรัพย์ ดังนี้

  1. ไม่เป็นลูกจ้าง พนักงานหรือปรึกษาที่ได้รับเงินเดือนประจำหรือประโยชน์อื่นใดจากบริษัท
  บริษัทใหญ่ บริษัทย่อย บริษัทร่วม หรือบริษัทที่เกี่ยวข้อง

2.  ถือหุ้นไม่เกินร้อยละ 5 ของทุนชำระแล้วของบริษัท บริษัทใหญ่ บริษัทย่อย บริษัทร่วม
    หรือบริษัทที่เกี่ยวข้อง ทั้งนี้ ให้นับรวมถึงหุ้นที่ถืออยู่โดยผู้ที่เกี่ยวข้องด้วย

3.  สามารถดูแลผลประโยชน์ของผู้ถือหุ้นทุกรายให้เท่าเทียมกัน

4.  สามารถดูแลไม่ให้เกิดความขัดแย้งทางผลประโยชน์ระหว่างบริษัทกับผู้บริหาร ผู้ถือหุ้นรายใหญ่
    หรือบริษัทอื่นซึ่งผู้บริหารหรือผู้ถือหุ้นรายใหญ่กลุ่มเดียวกัน

5.  สามารถเข้าร่วมประชุมคณะกรรมการของบริษัทเพื่อตัดสินใจในกิจกรรมที่สำคัญของ

  บริษัท

อำนาจและหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้อง

2.  สอบทานให้บริษัทมีระบบการควบคุมภายใน (Internal Control)
    และการตรวจสอบภายในที่ (Internal Audit) เหมาะสมและมีประสิทธิภาพ

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย

4.  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัท
    ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบเสนอ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมาย
    ด้วยความเห็นชอบจากคณะกรรมการตรวจสอบ

คณะกรรมการบริหาร

  คณะกรรมการบริหารมีการประชุมตามปกติเป็นประจำทุกเดือนๆ ละหนึ่งครั้งเป็นอย่างน้อย
  มีสมาชิกคณะกรรมการบริหารปัจจุบันมี 3 คน ดังนี้

  1. นายณรงค์ เตชะไชยวงศ์ ประธานเจ้าหน้าที่บริหาร

2. นายสุเทพ ด่านศิริวิโรจน์ รองประธานเจ้าหน้าที่บริหาร-บัญชีการเงิน

3. นายดำริห์ เอมมาโนชญ์ รองประธานเจ้าหน้าที่บริหาร-ปฏิบัติการ

  อำนาจและหน้าที่ของคณะกรรมการบริหาร

1.  กำหนดนโยบาย ทิศทาง
    กลยุทธ์และโครงสร้างการบริหารงานหลักในการดำเนินธุรกิจของบริษัทฯ
    ที่กำหนดให้สอดคล้องสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้น
    เพื่อเสนอให้คณะกรรมการบริษัทเห็นชอบ

2.  กำหนดแผนธุรกิจ งบประมาณและอำนาจการบริหารต่างๆ ของบริษัทฯ
    เพื่อเสนอให้คณะกรรมการบริษัทเห็นชอบ

3.  ตรวจสอบ ติดตามการดำเนินนโยบายและแนวทางการบริหารงานต่างๆ ของบริษัทฯ
    ที่กำหนดให้เป็นไปอย่างมีประสิทธิภาพเอื้ออำนวยต่อสภาพการดำเนินธุรกิจ

4.  ตรวจสอบและติดตามผลการดำเนินงานของบริษัทฯ
    ที่กำหนดให้เป็นไปตามแผนธุรกิจที่ได้รับอนุมัติไว้

5.  ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
    ค้ำประกันและการอื่น รวมถึงการซื้อขายและจดทะเบียนกรรมสิทธิ์ที่ดินใดๆ ตามวัตถุประสงค์
    เพื่อประโยชน์ในการดำเนินกิจการของบริษัทฯ

6.  ดำเนินการอื่นๆ ตามที่คณะกรรมการบริษัทมอบหมายเป็นคราวๆ ไป

คณะกรรมการบริหารความเสี่ยง

ณ วันที่ 31 ธันวาคม 2550 คณะกรรมการบริหารความเสี่ยง ประกอบด้วย ผู้บริหารและพนักงาน
จำนวน 12 ท่าน ดังนี้

1.  นายณรงค์ เตชะไชยวงศ์

2.  นายสุเทพ ด่านศิริวิโรจน์

3.  นายดำริห์ เอมมาโนชญ์

4.  นายประสาน บำเพ็ญวิบูลย์กิจ

5.  นางสมรัก ฉายะบรรจงเลิศ

6.  นายโชติธนภัทร์ นันขุนทด

7.  นายสิทธิพร เจริญสิทธิกุล

8.  นางสาวทัศนีย์ สังฆคุณ

9.  นางสาวชนินทร์พร ศรีเตชะ

10. นายสุวัฒน์ ขันแก้ว

11. นายวินิจ เพ็งธนังค์

12. นางสาวเพ็ญศรี น้อยยาโน

  โดยรายงานต่อคณะกรรมการตรวจสอบและกำหนดการประชุมอย่างน้อยไตรมาสละครั้งหรือมากกว่าตามความจำเป็น

อำนาจและหน้าที่ของคณะกรรมการบริหารความเสี่ยง

1. จัดทำนโยบายความเสี่ยง กรอบและกระบวนการให้แก่หน่วยงานต่าง

2.  ให้การสนับสนุนและแนะนำกระบวนการบริหารความเสี่ยงแก่หน่วยงานต่างๆ ในองค์กรที่
    มีการร้องขอ

3.  สื่อสารกับหน่วยต่างๆ ในองค์กร
    เพื่อทำความเข้าใจเกี่ยวกับความเสี่ยงและแนวทางแก้ไขและส่งเสริมให้พนักงานในฝ่ายงาน
    ให้ตระหนักถึงความสำคัญของการบริหารความเสี่ยง

4.  ติดตามการปฏิบัติงานว่ามีการประเมิน จัดการและรายงานความเสี่ยงทั่วทั้งองค์กร

  5. มีการวางระบบการควบคุมในที่เหมาะสม เพื่อจัดการกับความเสี่ยงทั่วทั้งองค์กร

  6. มีการสอบทานการปฏิบัติงานของหน่วยงานในการบริหารความเสี่ยง

7.  ระบุและรายงานความเสี่ยงที่เกี่ยวข้องกับการปฏิบัติงานต่อผู้บริหารระดับสูง

  คณะกรรมการสรรหา

  บริษัทไม่มีคณะกรรมการสรรหา
  จึงทำให้กระบวนการคัดเลือกผู้ดำรงตำแหน่งกรรมการของบริษัทไม่ได้ผ่านคณะกรรมการสรรหา
  เนื่องจากปัจจุบันบริษัทยังไม่มีการแต่งตั้งคณะกรรมการสรรหา อย่างไรก็ตาม
  คณะกรรมการบริษัทได้ร่วมกันพิจารณาคุณสมบัติในด้านต่างๆ
  โดยดูถึงความเหมาะสมด้านคุณวุฒิประสบการณ์และความเชี่ยวชาญจากหลากหลายวิชาชีพ

  คณะกรรมการพิจารณาค่าตอบแทน

  บริษัทไม่มีคณะกรรมการพิจารณาค่าตอบแทน
  การกำหนดค่าตอบแทนบริษัทไม่ได้ผ่านคณะกรรมการพิจารณาค่าตอบแทน
  เนื่องจากปัจจุบันไม่มีคณะพิจารณาค่าตอบแทนอย่างไรก็ตาม
  การพิจารณาค่าตอบแทนได้ผ่านการพิจารณาอย่างรอบคอบจากที่ประชุมคณะกรรมการบริษัท
  โดยเปรียบเทียบและอ้างอิงจากอุตสาหกรรมเดียวกัน
  พิจารณาจากการเจริญเติบโตทางผลกำไรของบริษัทและการขยายตัวทางธุรกิจ

-   ค่าตอบแทนของกรรมการและผู้บริหาร

รายละเอียดค่าตอบแทนของกรรมการและผู้บริหาร ประกอบด้วย

-   ค่าตอบแทนที่เป็นตัวเงิน

  - ค่าตอบแทนกรรมการ : ในรอบปี 2550 มีกรรมการรวม 9 คน ได้รับค่าตอบแทน

  รวมทั้งสิ้น 593,000.- บาท

-   ค่าตอบแทนรวมของผู้บริหารในปี 2550 : รวมทั้งสิ้น 38 คน ได้รับผลประโยชน์

  ตอบแทน รวมเงินเดือน ค่าครองชีพ บำเหน็จพิเศษและโบนัสจากบริษัทในรอบปี

2550 เป็นจำนวนเงิน รวมทั้งสิ้น 34.218 ล้านบาท

- ค่าตอบแทนคณะกรรมการบริหารความเสี่ยง -ไม่-

-   ค่าตอบแทนอื่น (เฉพาะผู้บริหาร)

-   เมื่อวันที่ 1 มีนาคม 2547 บริษัทได้จัดตั้งเงินกองทุนสำรองเลี้ยงชีพพนักงาน

  ตามพระราชบัญญัติกองทุนสำรองเลี้ยงชีพ พ.ศ. 2530 ตามระเบียบของกองทุนฯ
  พนักงานประจำมีสิทธิสมัครเข้าเป็นสมาชิกของกองทุนฯ
  โดยสมาชิกสามารถเลือกอัตราการนำส่งเงินสะสมกองทุนสำรองเลี้ยงชีพพนักงานฯได้ คือ
  เลือกนำส่งเงินสมทบร้อยละ 3 และบริษัทจะจ่ายสบทบในอัตราร้อยละ 3 อัตราเดียว
  ซึ่งพนักงานจะได้ผลประโยชน์ดังกล่าวเมื่อพ้นสภาพจากการเป็นพนักงาน
  ยกเว้นกรณีเลิกจ้างโดยไม่จ่ายค่าชดเชย

-   แนวทางการกำกับดูแลกิจการ

  สืบเนื่องจากการที่ตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์
  และสมาคมส่งเสริมสถาบันกรรมการบริษัทไทย (IOD)
  ได้ร่วมกันจัดทำโครงการสำรวจการกำกับดูแลกิจการบริษัทจดทะเบียน
  เพื่อเป็นการพัฒนาการกำกับดูแลกิจการของบริษัท

  จดทะเบียนไทยให้เทียบเท่ากับมาตรฐานสากล ซึ่งได้การกำหนดแนวทางการกำกับดูแลกิจการที่ดี
  โดยแบ่งออกเป็น 5 หมวด ดังนี้

1.  สิทธิของผู้ถือหุ้น (Rights of Shareholders)

2.  การปฏิบัติต่อผู้ถือหุ้นอย่างเท่าเทียมกัน (Equitable Treatment of Shareholders)

3.  การคำนึงถึงบทบาทของผู้มีส่วนได้เสีย (Roles of Stakeholders)

4.  การเปิดเผยข้อมูลและความโปร่งใส (Disclosure of Transparency)

5.  ความรับผิดชอบของคณะกรรมการ (Board Responsibilities)

จากแนวทางการกำกับดูแลกิจการที่ดีดังกล่าวข้างต้น บริษัทได้นำเสนอต่อคณะกรรมการบริษัท

เพื่อนำแนวทางดังกล่าวไปกำหนดเป็นนโยบายและแนวทางปฏิบัติ ให้สอดคล้องกับการดำเนิน

กิจการของบริษัทต่อไป

 นโยบายเกี่ยวกับการกำกับดูแลกิจการ

  คณะกรรมการบริษัทได้ตระหนักและให้ความสำคัญของการกำกับดูแลกิจการที่ดีมาโดยตลอด
  และได้ดำเนินการอย่างต่อเนื่อง เนื่องจากได้เล็งเห็นว่าหากบริษัทมีการกำกับดูแลกิจการที่ดี
  ก็ย่อมส่งผลให้องค์กรมีประสิทธิภาพและมีความโปร่งใสมากขึ้น
  อีกทั้งยังก่อให้เกิดความเชื่อมั่นในการดำเนินธุรกิจของบริษัทและยังอาจเป็นที่รับการยอมรับจากผู้ถือหุ้น
  ผู้ลงทุน รวมถึงบุคคลโดยทั่วไปมากยิ่งขึ้น
  อันอาจนำมาซึ่งความเจริญก้าวหน้าและความมั่นคงของบริษัทเป็นประโยชน์ต่อผู้ถือหุ้น

  ผู้มีส่วนได้เสียและสังคม ดังนั้น บริษัทจึงได้กำหนดนโยบายในการกำกับดูแลกิจการ
  เพื่อเป็นแนวทางที่กรรมการบริษัทพึงใช้ในการกำกับดูแลกิจการของบริษัทต่อไป ดังนี้

-   หมวดที่ 1 สิทธิของผู้ถือหุ้น (Rights of Shareholders)

คณะกรรมการบริษัทได้ตระหนักและเคารพต่อสิทธิแห่งความเป็นเจ้าของของผู้ถือหุ้นมาตลอด

โดยให้ความสำคัญพื้นฐานของผู้ถือหุ้นเท่าเทียมกัน ไม่ว่าจะเป็นผู้ถือหุ้นรายใหญ่หรือรายย่อย

-   หมวดที่ 2 การปฏิบัติต่อผู้ถือหุ้นอย่างเท่าเทียมกัน (Equitable Treatment of
    Shareholders)

บริษัทได้ให้ความสำคัญกับการปฏิบัติที่เท่าเทียมกันต่อผู้ถือหุ้นทุกราย รวมถึงผู้ถือหุ้นรายย่อย

และผู้ถือหุ้นต่างชาติ อาทิเช่น การเปิดช่องทางให้ผู้ถือหุ้นทุกรายได้รับทราบข้อมูลข่าวสารของ

บริษัทผ่านเวบไซด์ของตลาดหลักทรัพย์แห่งประเทศไทย และเวบไซด์ของบริษัทในกรณีที่มี

การประชุมสามัญผู้ถือหุ้น บริษัทได้เปิดโอกาสให้ผู้ถือหุ้นได้เสนอวาระการประชุมมายัง

เวบไซด์บริษัท (www.ifec.co.th)

 

-   หมวดที่ 3 การคำนึงถึงบทบาทของผู้มีส่วนได้เสีย (Roles of Stakeholders)

  บริษัทตระหนักว่า ความสัมพันธ์และความร่วมมือที่ดีระหว่างบริษัทกับผู้มีส่วนได้ส่วนเสียเป็น

  ปัจจัยที่จะส่งเสริมให้บริษัทสามารถเจริญเติบโตได้อย่างยั่งยืน ทำให้บริษัทต้องยึดมั่นในความ

  รับผิดชอบต่อผู้มีส่วนเกี่ยวข้องทุกฝ่าย
  คณะกรรมการของบริษัทได้กำหนดแนวทางการดูแลและให้ความมั่นใจต่อผู้มีส่วนได้เสียว่า
  สิทธิของผู้มีส่วนได้เสียจะได้รับการคุ้มครองและการปฏิบัติด้วยดี
  ทั้งพร้อมสนับสนุนให้มีการร่วมมือกันระหว่างบริษัทและผู้มีส่วนได้เสีย เพื่อ
  สร้างความเจริญและมั่นคงให้แก่บริษัท รวมถึงความเข้าใจที่ดีระหว่างกันของทุกฝ่าย
  บริษัทได้กำหนดแนวทางการปฏิบัติเป็นลายลักษณ์อักษรอย่างชัดเจนไว้ใน “
  นโยบายในการกำกับดูแลกิจการจริยธรรมธุรกิจ และจรรยาบรรณพนักงานของบริษัท อินเตอร์
  ฟาร์อีสท์ วิศวการ จำกัด (มหาชน) ”
  โดยบริษัทมีกำหนดนโยบายและแนวทางปฏิบัติต่อผู้มีส่วนได้เสียหลายกลุ่มไว้ต่อไปนี้

  พนักงาน :

  บริษัทตระหนักดีว่า พนักงานเป็นปัจจัยแห่งความก้าวหน้าของบริษัทและเป็น

  ทรัพยากรบุคคลที่สำคัญยิ่งของบริษัท
  บริษัทจึงพร้อมให้การสนับสนุนการพัฒนาพนักงานทุกคนให้มีความรู้ความสามารถมากขึ้น
  โดยกำหนดให้มีการดูแลและปฏิบัติต่อพนักงานโดยเท่าเทียมกันอย่างเสมอภาค ดังนี้

-   จัดให้มีสวัสดิการค่ารักษาพยาบาล นอกเหนือจากที่พนักงานได้รับจากการที่

  พนักงานเข้าเป็นผู้ประกันตนกับสำนักงานประกันสังคม

  - มีการร่วมมือกันกับโรงพยาบาลหลายแห่ง เพื่อให้พนักงานที่ประสงค์จะใช้

  บริการได้รับสิทธิพิเศษต่างๆ ในการรักษาพยาบาล

  - เมื่อวันที่ 3 ตุลาคม 2549 ที่ผ่านมาบริษัทจัดทำโครงการการประกันชีวิตกลุ่ม

  สำหรับพนักงานกับบริษัทธนชาตประกันชีวิต

-   การตรวจสุขภาพประจำปีแก่พนักงานทุกปีอย่างต่อเนื่อง ไม่ว่าพนักงาน

  ดังกล่าวจะประจำอยู่ที่สำนักงานใหญ่หรือสาขาในต่างจังหวัด

-   มีเงินช่วยเหลือสำหรับพนักงาน/กรณีบุคคลในครอบครัวเสียชีวิต

  - จัดกิจกรรมวันเกิดพร้อมของขวัญวันเกิดให้แก่พนักงานเป็นประจำทุกเดือน

  - ที่ผ่านมาบริษัทได้เข้าร่วมกับทางธนาคารอาคารสงเคราะห์ เพื่อให้พนักงาน

  สามารถกู้ยืมเงินซื้อที่พักอาศัย (ประเภทไม่มีเงินฝาก)
  ซึ่งจะได้รับสิทธิพิเศษมากกว่าการกู้ยืมแบบบุคคลธรรมดาทั่วไป
  ทั้งนี้เพื่อให้พนักงานได้มีโอกาสซื้อที่อยู่อาศัยเป็นของตนเอง

- มีการจัดท่องเที่ยวประจำปี เพื่อให้พนักงานพักผ่อนร่วมกัน

-   การพัฒนาความรู้ความสามารถให้แก่พนักงานอย่างต่อเนื่องตลอดเวลา อาทิ

  เช่น จัดโครงการฝึกอบรมต่างๆ (In-house and Out-house training courses)
  เพื่อพัฒนาศักยภาพและเพิ่มประสิทธิภาพในการทำงาน มีการตั้งศูนย์ฝึก

  อบรมให้กับพนักงานและมีการจัดส่งพนักงานไปอบรมยังบริษัทผู้ผลิต ณ ประเทศญี่ปุ่น คือ KMBT
  เกี่ยวกับความรู้ด้านข้อมูลสารสนเทศ (Information

  Technology) และด้านระบบเครือข่าย (Network) เพื่อเพิ่มความรู้ทางด้านเทคโนโลยีใหม่ๆ
  ให้แก่พนักงานอันจะเป็นประโยชน์ต่อการนำมาพัฒนาการ

  ให้บริการแก่ลูกค้า

  ผู้ถือหุ้น :

บริษัทให้ความสำคัญขั้นพื้นฐานและเคารพต่อสิทธิของผู้ถือหุ้นอย่างเท่าเทียมกัน ดังนี้

- สิทธิในความเป็นเจ้าของ

- สิทธิในการซื้อขายหรือโอนหุ้น

- สิทธิในการรับทราบข้อมูลข่าวสารของบริษัทโดยผ่านช่องทางต่างๆ

เพียงพอในเวลาอันสมควร

  - สิทธิในการเข้าร่วมประชุมผู้ถือหุ้นและออกเสียงลงคะแนน

  - สิทธิในการมอบฉันทะให้บุคคลอื่นเข้าประชุมและออกเสียงลงคะแนนแทน

  - สิทธิในการรับทราบกฎเกณฑ์และวิธีการในการเข้าร่วมประชุมผู้ถือหุ้น

  - สิทธิในการแสดงความคิดเห็นและซักถามในการประชุมผู้ถือหุ้น

  - สิทธิในการแต่งตั้งหรือถอดถอนคณะกรรมการ

  - สิทธิในการออกคะแนนเสียงลงคะแนนแต่งตั้งและกำหนดค่าตอบแทน

  ผู้สอบบัญชี

  - สิทธิในการรับเงินปันผล

 

ลูกค้า : 

 ที่ผ่านมาบริษัทได้ดำเนินธุรกิจโดยมุ่งเน้นที่จะให้ผู้ใช้สินค้าและบริการได้รับประโยชน์

 สูงสุด โดยเฉพาะคุณภาพของผลิตภัณฑ์และการบริการเป็นสำคัญ อีกทั้งจะพยายามพัฒนาการ

 ให้บริการด้านการให้คำปรึกษา วิธีการแก้ปัญหาและการดูแลบริการหลังการขายให้ดียิ่งขึ้น 

 เพื่อได้รับความพึงพอใจสูงสุดต่อลูกค้าอย่างสม่ำเสมอ

คู่ค้า :

 บริษัทได้ปฏิบัติตามกรอบการดำเนินธุรกิจ โดยยึดหลักมั่นด้วยความซื่อสัตย์สุจริต

 ภายใต้กรอบของกฎหมาย คำนึงถึงความเสมอภาคและผลประโยชน์ร่วมกัน

  เจ้าหนี้ :

  บริษัทจะรักษาและปฏิบัติตามเงื่อนไขอันมีต่อเจ้าหนี้

สังคมและชุมชน :

  บริษัทคำนึงถึงความรับผิดชอบและตระหนักถึงความสำคัญ ในการทำประโยชน์ต่อสังคม/ชุมชน
  โดยมีพนักงานเข้ามามีส่วนร่วมในการทำประโยชน์กับทางบริษัท บริษัทจะทำหน้าที่พลเมืองที่ดี
  วางตัวเป็นกลาง มุ่งมั่นที่จะทำความเจริญให้แก่สังคม/ชุมชน

  สิ่งแวดล้อม :

บริษัทได้ให้ความสำคัญในการดูแลสิ่งแวดล้อม โดยได้นำผลิตภัณฑ์ที่ได้มาตรฐาน

  ผ่านการรับรองระบบการจัดการสิ่งแวดล้อม ISO 14001 , ISO 9001 : 2000
  (ซึ่งเป็นการรับรองถึงการมีระบบบริหารจัดการที่มีคุณภาพของ KONICA MINOLTA
  ตั้งแต่การออกแบบ

  การพัฒนา การผลิตและการติดตั้ง) มาใช้กับผลิตภัณฑ์ของบริษัท
  ซึ่งได้รับการรับรองเป็นที่เรียบร้อยแล้ว นอกจากนั้นผลิตภัณฑ์ของบริษัทยังได้รับรางวัล BLUE
  ANGEL MARK จากประเทศสาธารณรัฐเยอรมนีว่า เครื่องถ่ายเอกสารดิจิตอล มัลติฟังก์ชั่น
  KONICA MINOLTA มีความปลอดภัยต่อสิ่งแวดล้อม ซึ่งได้ติดตั้งไส้กรองโอโซน
  เพื่อป้องกันโอโซนที่เกิดขึ้นไม่ให้แพร่กระจายไปในอากาศและด้วยการออกแบบระบบโอโซนของเครื่องฯ
  ที่มีคุณภาพ ทำให้ปริมาณโอโซนในเครื่องอยู่ในระดับต่ำด้วย
  นอกจากนั้นผลิตภัณฑ์ของบริษัทยังได้รับรางวัล ENERGY SAVING จากการที่ KONICA MINOLTA
  ได้ออกแบบผลิตภัณฑ์มาเพื่อช่วยประหยัดพลังงานตามมาตรฐานของ EPA และยังช่วยลดการเกิด
  Green House Effect ด้วย

ในส่วนขององค์ภายในของบริษัทยังมีความร่วมมือร่วมกันระหว่างคณะกรรมการ ผู้บริหาร
และพนักงานทุกคนจัดให้มีโครงการ 5 ส. เผยแพร่ความรู้ต่างๆ
รวมถึงในเรื่องของการประหยัดพลังงานแก่พนักงาน เพื่อให้นำไปปฎิบัติภายในองค์กร อาทิเช่น
กำหนดช่วงเวลาในการเปิด-ปิดเครื่องปรับอากาศ
การรณรงค์ในเรื่องการประหยัดน้ำและการนำกระดาษที่ใช้แล้วมาใช้ใหม่ เป็นต้น

การจัดช่องทางให้ผู้ถือหุ้นและผู้มีส่วนได้ส่วนเสียสามารถติดต่อ/ร้องเรียน ในเรื่องที่อาจเป็น

ปัญหากับคณะกรรมการ :

บริษัทได้เปิดช่องทางให้ผู้ถือหุ้นและผู้มีส่วนได้เสียสามารถติดต่อ/ร้องเรียนเรื่องต่างๆ

ได้ที่เวบไซด์ของบริษัทได้ (www.ifec.co.th)

-   หมวดที่ 4 การเปิดเผยข้อมูลและความโปร่งใส

  - ในเรื่องการทำรายการระหว่างกัน บริษัทได้เปิดเผยในหัวข้อ 11. เรื่องรายการระหว่างกัน

  ซึ่งประกอบด้วย

 1. ขั้นตอนและนโยบายการอนุมัติการทำรายการระหว่างกัน

 2. นโยบายการทำรายการระหว่างกันในอนาคต

 - บริษัทได้กำหนดนโยบายการป้องกันการใช้ข้อมูลภายใน รวมถึงวิธีการดูแลมิให้ผู้บริหาร

 นำข้อมูลภายในของบริษัทไปใช้ เพื่อประโยชน์ส่วนตัวโดยกำหนดไว้ในข้อบังคับของ

 บริษัทและจรรยาบรรณพนักงาน เช่น

1.  ห้ามมิให้กรรมการประกอบกิจการอันมีสภาพอย่างเดียวกัน และเป็นการแข่งขันกับ

  กิจการของบริษัท หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วน

ไม่จำกัดความรับผิดในห้างหุ้นส่วนจำกัด หรือเป็นกรรมการของบริษัทเอกชน หรือ

  บริษัทอื่นที่ประกอบกิจการอันมีสภาพอย่างเดียวกัน และเป็นการแข่งขันกับกิจการ

  ของบริษัท ไม่ว่าจะทำเพื่อประโยชน์ตนหรือประโยชน์ผู้อื่น เว้นแต่จะได้แจ้งให้

  ที่ประชุมผู้ถือหุ้นทราบก่อนที่จะมีมติแต่งตั้ง

  2. กรรมการต้องแจ้งให้บริษัททราบโดยมิชักช้า เมื่อมีกรณีดังนี้

  - มีส่วนได้เสีย ไม่ว่าโดยตรงหรือโดยอ้อมในสัญญาใดๆ ที่บริษัททำขึ้น

  ระหว่างรอบปีบัญชี โดยระบุข้อเท็จจริงเกี่ยวกับลักษณะของสัญญาชื่อ

ของคู่สัญญาและส่วนได้เสียของกรรมการ ในสัญญานั้น (ถ้ามี)

  - การถือหุ้นหรือหุ้นกู้ในบริษัทและบริษัทในเครือ โดยระบุจำนวนทั้งหมด

  ที่เพิ่มขึ้นหรือลดลงในระหว่างรอบปีบัญชี (ถ้ามี)

  3. ห้ามมิให้บริษัทจ่ายเงินหรือทรัพย์สินอื่นใดให้แก่กรรมการ เว้นแต่จ่ายเป็นค่าตอบ

  แทนตามสิทธิและผลประโยชน์ตอบแทนในลักษณะอื่นโดยปกติวิสัยในฐานะที่เป็น

  กรรมการของบริษัท เช่น เงินเดือน เบี้ยประชุม เบี้ยเลี้ยง เบี้ยประกัน บำเหน็จ

  เงินอุดหนุน เงินรางวัล ค่ารักษาพยาบาล ค่าน้ำมัน ค่าพาหนะ

  ความในวรรคต้น ไม่รวมถึงค่าตอบแทนหรือสวัสดิการที่กรรมการได้รับในฐานะ

  พนักงานหรือลูกจ้างของบริษัท

  - ในเรื่องของความขัดแย้งทางผลประโยชน์ บริษัทมีแนวทางปฏิบัติที่ชัดเจนในการดูแล

  เพื่อขจัดปัญหาความขัดแย้งทางผลประโยชน์อย่างรอบคอบ
  ด้วยความมีเหตุมีผลการทำรายการที่อาจมีความขัดแย้งทางผลประโยชน์
  บริษัทได้แจ้งและเปิดเผยมติที่ประชุมโดยระบุมูลค่า รายการคู่สัญญา
  เหตุผลความจำเป็นของการทำรายการดังกล่าว ตามหลักเกณฑ์

  ของตลาดหลักทรัพย์แห่งประเทศไทย
  นอกจากนี้ยังได้ทำรายการสรุปไว้ในแบบแสดงรายการข้อมูลประจำปีและรายงานประจำปีแล้ว
  บริษัทมีการดูแลเรื่องการใช้ข้อมูลภายใน โดยกำหนดไว้ในจรรยาบรรณพนักงาน

-   หมวดที่ 5 ความรับผิดชอบของคณะกรรมการ

 ภาวะผู้นำและวิสัยทัศน์

  คณะกรรมการบริษัทเป็นผู้รับผิดชอบต่อผู้ถือหุ้น
  เกี่ยวกับการดำเนินกิจการของบริษัทให้เป็นไปตามกฎหมาย ข้อบังคับและมติที่ประชุมผู้ถือหุ้น
  ด้วยความซื่อสัตย์สุจริตมีจริยธรรมและจรรยาบรรณในการดำเนินธุรกิจ
  คณะกรรมการบริษัทเป็นผู้ให้ความเห็นชอบการกำหนดวิสัยทัศน์ ภารกิจ กลยุทธ์ เป้าหมาย
  แผนงานและงบประมาณประจำปีของบริษัทที่นำเสนอโดยฝ่ายบริหารของบริษัทจัดให้มีกลไกในการกำกับดูแลติดตามประเมินผลการปฏิบัติ

  งานของฝ่ายบริหารให้เป็นไปตามเป้าหมายและแนวทางที่จะเพิ่มมูลค่าและความมั่งคั่งแก่บริษัทและผู้ถือหุ้นอย่างเป็นอิสระ
  ขณะเดียวกันก็คำนึงถึงผลประโยชน์ของผู้มีส่วนได้เสียทุกฝ่าย

 จริยธรรมธุรกิจ

  ข้อกำหนดด้านจริยธรรมนี้ เป็นบทบัญญัติด้านจริยธรรมสำหรับคณะกรรมการ

  รวมถึงพนักงานของบริษัท อินเตอร์ ฟาร์อีสท์ วิศวการ จำกัด (มหาชน)
  กรรมการและพนักงานของบริษัทมุ่งมั่นที่จะปฏิบัติตามมาตรฐานด้านจริยธรรมสูงสุด
  เพื่อประโยชน์ของผู้ถือหุ้นและผู้มีส่วนได้เสียอื่นๆ ทั้งนี้
  กรรมการและพนักงานของบริษัทจะปฏิบัติภายใต้หลักการเดียวกันมีรายละเอียดดังนี้

1.  ความซื่อสัตย์ ยุติธรรม และคุณธรรม

2.  การดำเนินธุรกรรมส่วนตัว

3.  การรักษาความลับ

4.  การเปิดเผยเรื่องผลประโยชน์

5.  การยึดถือปฏิบัติตามกฎหมาย

6.  การรับเงิน ของขวัญ สันทนาการ และการเดินทาง

 การประชุมผู้ถือหุ้น

  คณะกรรมการบริษัทให้ความสำคัญต่อการประชุมผู้ถือหุ้น โดยถือเป็นหน้าที่ที่จะ

  ต้องเข้าประชุมทุกครั้ง หากไม่ติดภารกิจสำคัญ ในปี 2550 บริษัทได้จัดให้มีการประชุมผู้ถือหุ้น 1
  ครั้ง คือ การประชุมสามัญผู้ถือหุ้นประจำปี 2550 ในวันที่ 27 เมษายน 2550 มีรายละเอียดดังนี้

-   ก่อนการประชุม

  บริษัทได้แจ้งต่อตลาดหลักทรัพย์แห่งประเทศไทย
  เพื่อให้ผู้ถือหุ้นได้มีโอกาสเสนอวาระการประชุมมายังบริษัทล่วงหน้าโดยผ่านเวบไซด์ของบริษัท
  (www..ifec.co.th) นอกจากนั้นบริษัทได้นำข้อมูลหนังสือเชิญประชุมฯ
  ที่มีรายละเอียดครบถ้วนเปิดเผยไว้ในเวบไซด์ของบริษัทก่อนล่วงหน้า 30 วัน
  อีกทั้งบริษัทได้จัดส่งหนังสือเชิญประชุมให้แก่ผู้ถือหุ้นทุกรายที่มีรายชื่อปรากฏในสมุดทะเบียนผู้ถือหุ้น
  ณ วันปิดสมุดทะเบียนผู้ถือหุ้น ซึ่งหนังสือเชิญประชุมประกอบด้วย
  รายละเอียดวาระการประชุมรายงาน การประชุมในคราวที่ผ่านมารายงานประจำปี
  รายละเอียดของกรรมการและผู้สอบบัญชี

ข้อบังคับและข้อกำหนดในการประชุมฯ รวมถึงเอกสารประกอบการประชุมฯ

เอกสารที่ใช้ในการมอบฉันทะ และวิธีการมอบฉันทะไว้ชัดเจน และจัดให้มีกรรมการ

ตรวจสอบอิสระ จำนวน 2 ท่าน ทำหน้าที่เป็นผู้รับมอบฉันทะแทนผู้ถือหุ้น ในกรณี

ที่ผู้ถือหุ้นประสงค์จะมอบฉันทะให้ผู้อื่นมาประชุมแทน โดยสามารถเลือกมอบฉันทะ

ให้บุคคลใดบุคคลหนึ่งหรือกรรมการอิสระของบริษัท ซึ่งไม่มีส่วนได้ส่วนเสียในการ

ประชุมดังกล่าวก็ได้ บริษัทได้จัดส่งให้ผู้ถือหุ้นล่วงหน้าก่อนการประชุมเกิน 14 วัน

 เพื่อให้ผู้ถือหุ้นได้ทราบล่วงหน้า และมีเวลาเพียงพอในการเตรียมตัวและศึกษาข้อมูลดังกล่าวก่อนเข้ามาร่วมประชุม 

วันประชุมผู้ถือหุ้น

 บริษัทจะกำหนดวัน เวลา สถานที่ในการประชุม โดยคำนึงถึงความสะดวกต่อการ

 เดินทางของผู้ถือหุ้นที่จะเข้าประชุมเป็นสำคัญบริษัทจัดให้ผู้ถือหุ้นสามารถลงทะเบียน

 เข้าร่วมประชุมล่วงหน้าก่อนเวลาประชุมอย่างน้อย 1 ชั่วโมง รวมถึงได้จัดของที่ระลึก

 และการเลี้ยงรับรองที่เหมาะสมแก่ผู้ถือหุ้นที่เข้าร่วมประชุม ทั้งนี้ได้จัดเตรียมบุคลากร 

 พร้อมอุปกรณ์เทคโนโลยีที่จำเป็นต้องใช้ในการประชุมอย่างเพียงพอ อาทิเช่น 

 โปรแกรมการลงทะเบียนและนับคะแนนเสียง รวมถึงได้จัดเตรียมอากรแสตมป์ เพื่อ

 อำนวยความสะดวกแก่ผู้ถือหุ้นที่มอบหรือได้มอบฉันทะทุกคราว ที่มีการประชุม

 ผู้ถือหุ้น ประธานกรรมการ ได้เล็งเห็นถึงความสำคัญของการประชุมและจะการทำ

 หน้าที่ เช่น การแยกจำนวน/สัดส่วนของผู้ถือหุ้นที่เข้าร่วมประชุม และผู้ถือหุ้นที่

 มอบฉันทะ วิธีการลงคะแนนเสียง วิธีการนับคะแนนเสียง การใช้บัตรลงคะแนนเสียง 

 และเปิดเผยผลการนับคะแนนเสียงอย่างชัดเจนโปร่งใสและให้ผู้ถือหุ้นมีสิทธิออกเสียง

 ในเรื่องสำคัญๆ แยกออกจากกันได้ เช่น วาระการเลือกตั้งกรรมการ โดยได้แยกเรื่อง

 ให้ผู้ถือหุ้นสามารถใช้สิทธิออกเสียงเลือกตั้งกรรมการเป็นรายบุคคลรวมถึงเปิดโอกาส

 ให้ผู้ถือหุ้นมีส่วนร่วมในระหว่างการประชุมให้สามารถซักถาม/แสดงความคิดเห็นใน

 ที่ประชุม และการตอบคำถามของกรรมการ ผู้บริหาร หรือผู้สอบบัญชีในแต่ละวาระ

 อย่างเหมาะสมและเพียงพอ 

 ในการประชุมสามัญผู้ถือหุ้นประจำปี 2550 ได้มีกรรมการเข้าร่วมประชุม รวม 7 คน ประกอบ

 ด้วย ประธานกรรมการ ประธานกรรมการตรวจสอบ และคณะกรรมการตรวจสอบ ทั้งคณะ 

 (รวม 3 คน) ประธานกรรรมการบริหารความเสี่ยงและคณะผู้บริหารระดับสูง โดยมีผู้แทนของ

 ผู้สอบบัญชีและที่ปรึกษากฎหมาย จำนวน 1 คน เพื่อทำหน้าที่ในการตรวจสอบการลงคะแนน

 เสียงในกรณีหากมีการโต้แย้งในระหว่างการประชุม ซึ่งประธานกรรมการได้ทำหน้าที่อย่าง

 

 ครบถ้วนตามที่กฎหมายกำหนดเป็นประธานในที่ประชุมเสมอ โดยจะเป็นผู้แจ้งรายละเอียด

ขององค์ประชุม

การถ่วงดุลของกรรมการที่ไม่เป็นผู้บริหาร

  คณะกรรมการบริษัทมีจำนวน 9 ท่าน ประกอบด้วย กรรมการที่เป็นผู้บริหาร

  จำนวน 3 ท่าน และกรรมการที่ไม่เป็นผู้บริหาร จำนวน 6 ท่าน
  โดยมีกรรมการที่มีคุณสมบัติเป็นกรรมการอิสระ ตามประกาศของตลาดหลักทรัพย์แห่งประเทศไทย
  จำนวน 3
  ท่านและดำรงตำแหน่งเป็นกรรมการตรวจสอบของบริษัทกรรมการบริษัทมีวาระการดำรงตำแหน่งคราว

  ละ 3 ปี ตามข้อบังคับของบริษัท
  และเมื่อครบวาระแล้วอาจได้รับการเลือกตั้งกลับเข้าดำรงตำแหน่งต่อไปได้อีก

 

 การรวมหรือแยกตำแหน่ง

  แม้ประธานกรรมการบริษัทกับประธานเจ้าหน้าที่บริหารของบริษัทฯจะเป็นบุคคล

  เดียวกันแต่ด้วยโครงสร้างคณะกรรมการของบริษัทฯ ที่ประกอบด้วย กรรมการที่ไม่ได้เป็น

  ผู้บริหารและกรรมการอิสระคิดเป็นร้อยละ 66 ของกรรมการทั้งคณะ จึงทำให้เกิดการถ่วงดุล

  และเป็นการสอบทานการบริหารจัดการให้โปร่งใสยิ่งขึ้น

ค่าตอบแทนของกรรมการและผู้บริหาร 

  การกำหนดค่าตอบแทนของคณะกรรมการบริษัทเป็นไปอย่างชัดเจนโปร่งใส และ

  เหมาะสม ซึ่งมิได้ผ่านคณะกรรมการพิจารณาค่าตอบแทน
  เนื่องจากปัจจุบันบริษัทยังไม่มีคณะกรรมการการพิจารณาค่าตอบแทน
  แต่การกำหนดค่าตอบแทนของคณะกรรมการบริษัทได้ผ่านการพิจารณาอย่างรอบคอบจากที่ประชุมคณะกรรมการบริษัท
  โดยเปรียบเทียบอ้างอิงจากอุตสาหกรรมที่มีขนาดเดียวกัน
  รวมถึงการเติบโตของบริษัทและพิจารณาจัดสรรต่อไปสำหรับค่าตอบแทนผู้บริหารเป็นไป
  ตามหลักการและนโยบายที่กำหนด
  ซึ่งเชื่อมโยงกับผลการดำเนินงานของบริษัทและผลการปฏิบัติงานของผู้บริหารแต่ละท่าน

การประชุมคณะกรรมการ

คณะกรรมการบริษัท ได้กำหนดให้มีการประชุมไม่น้อยกว่าไตรมาสละ 1 ครั้ง

โดยมีการกำหนดระเบียบวาระที่ชัดเจน และนำส่งเอกสารก่อนการประชุมล่วงหน้า เพื่อให้

คณะกรรมการดีมีเวลาในการพิจารณาศึกษาข้อมูลเพียงพอก่อนเข้าประชุม

 คณะอนุกรรมการ

  คณะกรรมการบริษัทได้แต่งตั้งคณะกรรมการชุดต่างๆ ที่มีความรู้ความชำนาญ ที่

  เหมาะสม เพื่อช่วยศึกษากลั่นกรองงานในการกำกับดูแลกิจการของบริษัทฯ ประกอบด้วย
  คณะกรรมการตรวจสอบ , คณะกรรมการบริหาร และคณะกรรมการบริหารจัดการความเสี่ยง
  โดยอำนาจหน้าที่และความรับผิดชอบของคณะกรรมการชุดต่างๆ
  ปรากฏในเรื่องโครงสร้างการจัดการหัวข้อขอบเขตอำนาจหน้าที่ของคณะกรรมการชุดต่างๆ

 ระบบการควบคุมและการตรวจสอบภายใน

-   ด้านการควบคุมและการตรวจสอบภายใน

  คณะกรรมการบริษัท ให้ความสำคัญต่อระบบการควบคุมทางการเงินการดำเนิน

  งานและการกำกับดูแลการปฏิบัติงาน
  โดยมีสำนักงานตรวจสอบภายในทำหน้าที่ตรวจสอบการปฏิบัติงานของระบบดังกล่าว
  รวมถึงระบบงานคอมพิวเตอร์ ตลอดจนให้คำแนะนำ
  เพื่อให้เกิดความมั่นใจว่าได้ดำเนินการตามแนวทางที่กำหนดอย่างมีประสิทธิผล
  มีความเป็นอิสระสามารถทำหน้าที่ตรวจสอบและถ่วงดุลได้อย่างเต็มที่
  คณะกรรมการบริษัทจึงกำหนดให้สำนักงานงานตรวจสอบภายใน
  รายงานผลการตรวจสอบโดยตรงต่อคณะกรรมการตรวจสอบ

-   ด้านการบริหารความเสี่ยง (Risk Management Policy)

  คณะกรรมการบริษัท ได้จัดให้มีการประเมินความเสี่ยง ทบทวน และกำหนด

  มาตรการควบคุม
  และป้องกันความเสี่ยงที่อาจจะเกิดขึ้นโดยให้ความสำคัญกับสัญญาณเตือนภัยล่วงหน้าและความผิดปกติที่มีนัยสำคัญ
  คณะกรรมการบริษัทได้จัดตั้งคณะกรรมการบริหารความเสี่ยง (Risk Management
  Committee) ประกอบด้วย กรรมการบริหารและพนักงานกำหนดให้คณะทำงานนี้
  รายงานต่อคณะกรรมการตรวจสอบ

รายงานของคณะกรรมการ

  คณะกรรมการบริษัท ได้ตระหนักถึงความสำคัญของการจัดทำรายงานทางการเงิน

  ที่ถูกต้องและมีความน่าเชื่อถือ
  เพื่อให้นักลงทุนใช้ในการประกอบการตัดสินใจจึงได้จัดทำรายงานความรับผิดชอบของคณะกรรมการบริษัทต่อการจัดทำรายงานทางการเงิน
  โดยแสดง

  ควบคู่กันไปกับรายงานของผู้สอบบัญชีรับอนุญาต ไว้ในแบบแสดงรายการข้อมูลประจำปี (แบบ
  56-1) และรายงานประจำปี (แบบ 56-2 )

ความสัมพันธ์กับผู้ลงทุน

  คณะกรรมการบริษัท
  ให้ความสำคัญต่อการเปิดเผยข้อมูลและสารสนเทศที่มีความถูกต้องครบถ้วนเพียงพอ
  โปร่งใสและทั่วถึง โดยได้เผยแพร่ข้อมูลข่าวสารต่าง ๆ
  เพื่อให้ผู้ลงทุนและผู้ที่เกี่ยวข้องได้ทราบผลงานและการแจ้งสารสนเทศ
  ไม่ว่าทางตรงและทางอ้อมมาโดยตลอด โดยผ่านช่องทางต่างๆ อาทิเช่น

  ทางตรง

  ในปี 2550 บริษัทฯได้เข้าร่วมโครงการ “บริษัทจดทะเบียนพบผู้ลงทุน” (Opportunity

  Day) ของตลาดหลักทรัพย์แห่งประเทศไทย เพื่อร่วมกิจกรรมพบปะกับนักวิเคราะห์,

  นักข่าว, นักลงทุนและผู้สนใจทั่วไป เป็นต้น ซึ่งเห็นว่า โครงการดังกล่าวมีประโยชน์

  และเป็นการเพิ่มช่องทางหนึ่งในการนำเสนอและเผยแพร่ข้อมูลของบริษัท

  ทางอ้อม

  บริษัทได้มีการให้ข้อมูลเกี่ยวกับบริษัท ผลการดำเนินงาน งบการเงิน รวมถึงรายงาน

  สารสนเทศที่แจ้งต่อตลาดหลักทรัพย์แห่งประเทศไทยบนเวบไซต์ของตลาดหลักทรัพย์

  แห่งประเทศไทย (www.set.or.th) และเวบไซด์ของบริษัท (www.ifec.co.th)

บุคลากร 

  กลุ่มบริษัทฯ มีการประกอบกิจการทั้งในประเทศและต่างประเทศ ณ วันที่ 31 ธันวาคม 2550
  บริษัทฯ มีพนักงานทั้งสิ้น 430 คน และกลุ่มบริษัทฯ มีพนักงานทั้งสิ้น 455 คน

-   ค่าตอบแทนพนักงาน

  - เมื่อวันที่ 1 มีนาคม 2547 บริษัทฯ ได้จัดตั้งเงินกองทุนสำรองเลี้ยงชีพพนักงาน ตาม

  พระราชบัญญัติกองทุนสำรองเลี้ยงชีพ พ.ศ. 2530 ตามระเบียบของกองทุนฯ
  พนักงานประจำมีสิทธิสมัครเข้าเป็นสมาชิกของกองทุนฯ
  โดยสมาชิกสามารถเลือกอัตราการนำส่งเงินสะสมกองทุนสำรองเลี้ยงชีพพนักงานได้ คือ
  เลือกนำส่งเงินสมทบร้อยละ 3 และบริษัท

  จะจ่ายเงินสมทบในอัตราร้อยละ 3 อัตราเดียว ซึ่งพนักงานจะได้ผลประโยชน์ดังกล่าวเมื่อ

  พ้นสภาพจากการเป็นพนักงาน ยกเว้นกรณีเลิกจ้างโดยไม่จ่ายค่าชดเชย

- เมื่อวันที่ 3 ตุลาคม 2549 บริษัทฯ จัดโครงการประกันชีวิตกลุ่มกับบริษัท ธนชาติประกัน

ชีวิต จำกัด เพื่อเป็นสวัสดิการประกันชีวิตให้แก่พนักงานในองค์กรทุกคน

-   ในปี 2550 พนักงานของบริษัททั้งหมดได้รับค่าตอบแทนเป็นประจำ คือ เงินเดือน
    ส่วนตอบแทนระหว่างปฏิบัติงานซึ่งไม่คงที่ ได้แก่ ค่านายหน้า เงินรางวัล ล่วงเวลา ฯลฯ

-   นโยบายในการพัฒนาบุคลากรของบริษัท

  ตลอดระยะเวลาที่ผ่านมา บริษัทได้ตระหนักถึงความสำคัญของการพัฒนาบุคลากรบริษัทเป็นอย่างยิ่ง
  จึงมุ่งมั่นพัฒนาศักยภาพของพนักงานให้มีความรู้ความสามารถและทักษะที่จำเป็นต่อการปฏิบัติงาน
  ด้วยการกำหนดยุทธศาสตร์การพัฒนาบุคลากร
  ให้สอดคล้องกับยุทธศาสตร์การประกอบธุรกิจของบริษัท
  โดยเน้นการพัฒนาพนักงานให้เก่งทั้งการทำงานและให้บริการอย่างมืออาชีพมากขึ้น อาทิเช่น
  การพัฒนาทักษะการขาย การให้บริการ การเป็นผู้นำ
  รวมถึงการบริหารและการจัดการที่มีประสิทธิผล
  ควบคู่ไปกับการปลูกจิตสำนึกให้พนักงานปฏิบัติตามหลักการกำกับดูแลกิจการที่ดีและจรรยาบรรณในการดำเนินธุรกิจของบริษัทอย่างเคร่งครัด